Diari Oficial de la Generalitat Valenciana


Sumari del DOGV 6557, del 04-07-2011 (2011/7445)

RESOLUCIÓ de 14 de juny de 2011, de la Conselleria de Justícia i Administracions Públiques, per la qual es disposa l'execució de la Sentència 881/2009, del Tribunal Superior de Justícia de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6557

Data del DOGV
:   04-07-2011

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2011/7445


Data del document
:   14-06-2011

Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 14 de juny de 2011, de la Conselleria de Justícia i Administracions Públiques, per la qual es disposa l'execució de la Sentència 881/2009, del Tribunal Superior de Justícia de la Comunitat Valenciana. [2011/7445]  
Per Orde de 12 de maig de 2005, de la Conselleria de Justícia i Administracions Públiques es van convocar proves selectives d'accés al grup A, sector administració general, torn accés lliure, Convocatòria 30/04, corresponents a l'oferta d'ocupació pública de la Generalitat Valenciana de 2004.  
Per Acord de 6 de febrer de 2007, del tribunal de selecció, es va fer pública la relació de persones aspirants que van superar la segona part de la prova, la prova i la fase d'oposició de la Convocatòria 30/04.  
  
Disconforme amb l'anterior resolució, l'aspirant José María Cambra Martínez, per mitjà d'un escrit de 13 de febrer de 2007, qualificat com a recurs d'alçada, va sol·licitar la revisió de l'exercici que este havia realitzat en la segona part de la prova de la fase d'oposició.  
El recurs va ser decidit desestimatòriament per Resolució de 10 de maig de 2007, del conseller de Justícia, Interior i Administracions Públiques.  
Expedita la via jurisdiccional, l'interessat va deduir el corresponent recurs contenciós administratiu en el qual va articular la pretensió d'anul·lació de les resolucions impugnades, així com la de reconeixement, com a situació jurídica individualitzada, de la qualificació de 3.75 punts en el concret apartat del supòsit pràctic objecte de controvèrsia.  
  
El Tribunal Superior de Justícia de la Comunitat Valenciana, que va conéixer de les interlocutòries en única instància, va fallar el recurs, en sentit parcialment estimatori, per Sentència 881/2009, de 19 de juny.  
Impugnada en cassació la Sentència 881/2009, i instruït el recurs sense apreciar incorrecció en les conclusions processals obtingudes en el procés antecedent, el Tribunal Suprem, Sala Tercera, per Sentència de 18 de març de 2011, va resoldre la desestimació de la pretensió revocatòria casacional exercitada contra la sentència recorreguda.  
Desestimats els motius invocats en el recurs de cassació, la Sentència de instància va esdevindre ferma i va adquirir autoritat de cosa jutjada.  
La Secció Segona de la Sala Contenciosa Administrativa del Tribunal Superior de Justícia, va estimar parcialment les pretensions processals de la demendant. La part dispositiva de la sentència, acollint la pretensió anul·lativa de l'actor, declara «contràries a dret les resolucions impugnades, deixant-les sense efecte, respecte a la valoració de l'exercici realitzat pel recurrent corresponent a la segona part de la prova (supòsit pràctic punt b de l'apartat 3 de l'exercici pràctic d'economia)».  
  
Així mateix, la decisió de la sentència ordena «retrotraure les actuacions al moment de valoració del dit exercici, a fi que, pel Tribunal es motive expressament precisa i inequívoca, el criteri de correcció aplicat i la puntuació obtinguda, tenint en compte tant l'enunciat del supòsit pràctic com els criteris de comptabilitat que normativament siguen aplicables i, en particular, els continguts en l'Orde de 16 de juliol de 2001, de la Conselleria d'Economia, Hisenda i Ocupació -Comptes anuals del Pla General de Comptabilitat Pública de la Generalitat-; i Orde EH/4041/2004, de 23 de novembre, així com si el resultat correcte corresponia a una quantia bruta o neta».  
Vista l'acta de 10 de juny de 2.011, del tribunal de selecció de la referida Convocatòria 30/04.  
Atesos els pronunciaments continguts en la resolució de la Sentència 881/2009, del Tribunal Superior de Justícia de la Comunitat Valenciana, i de conformitat amb el que disposa l'article 118 de la Constitució espanyola, així com en els articles 17.2 de la Llei Orgànica 6/1985, d'1 de juliol, del Poder judicial i 103.2 de la Llei 29/1998, de 13 de juliol, reguladora de la Jurisdicció Contenciosa Administrativa, que establixen l'obligatorietat de compliment de les sentències i la resta de resolucions fermes dictades pels Tribunals de Justícia, resolc:  
  
  
Primer  
Expressar la motivació de la qualificació atorgada pel tribunal de selecció a l'aspirant José María Cambra Martínez en la segona part de la prova (apartat 3 punt b) de la fase d'oposició de la convocatòria 30/04, i que consta en l'acta de 10 de juny de 2011, del tribunal qualificador, en els termes que a continuació es detallen:  
  
«Primer. Fets  
El recurrent qüestiona la motivació i puntuació que se li va atorgar per este Tribunal a l'apartat 3.b) del supòsit pràctic la formulació i contestació de la qual es dóna per reproduïda.  
  
Segon. Fonaments de dret  
1) La norma aplicable al supòsit pràctic és la següent:  
- Orde de 16 de juliol de 2001, de la Conselleria d'Economia, Hisenda i Ocupació, per la qual s'aprova el Pla General de Comptabilitat Pública de la Generalitat Valenciana. DOCV núm. 4057 de 03.08.2001.  
2) Els criteris de correcció aplicats per este Tribunal consten en l'acta número 13, que literalment indica:  
"De conformitat amb la base 8.3.2 de la convocatòria, la prova es qualificarà de 0 a 30 punts. En l'opció economia, la primera pregunta té un valor total de quinze punts i, la segona i la tercera, de set punts i mig en total cada una. Les qualificacions parcials de cada una de les preguntes formulades en l'exercici formen part, en principi, del juí intern d'este Tribunal conduent a la fixació de la nota final de la prova.  
  
Els exàmens es corregiran respectant els principis d'igualtat, mèrit i capacitat. La puntuació final de la prova o exteriorització del juí tècnic d'este Tribunal, serà el resultat de l'aplicació a cada exercici dels criteris consensuats i de la discrecionalitat tècnica que empara a este òrgan col·legiat".  
3) Contestació correcta:  
El resultat de l'exercici, en aplicació dels criteris i norma exposada és el que a continuació s'indica:  
  
  
  
Tercer. Conclusió  
L'opositor no efectua un raonament de la seua contestació en l'examen, ni explica les possibles alternatives o hipòtesi que pogueren plantejar-se i que este Tribunal podria haver valorat, concretament :  
L'opositor, per a determinar els drets reconeguts nets que són els que han d'incloure's en la liquidació del pressupost, no té en compte les operacions per devolucions reconegudes per ingressos indeguts, ni justifica el resultat de la seua contestació a la circumstància que pogueren ser operacions d'exercicis corrents o tancats.   
  
Per tant, este Tribunal es ratifica en la puntuació assignada a l'apartat del supòsit pràctic que ens ocupa.»  
  
Segon  
Contra la present resolució, podrà promoure's, per les parts legitimades, incident d'execució de sentència, davant del Tribunal Superior de Justícia de la Comunitat Valenciana, de conformitat amb el que disposen els articles 7.1, 109 i concordants de la Llei 29/1998, de 13 de juliol, de la Jurisdicció Contenciosa Administrativa.  
  
València, 14 de juny de 2011.- El vicepresident segon del Consell i conseller d'Economia, Hisenda i Ocupació, p. d. (Resolució de 30 de juliol de 2010, DOCV de 02.08.2010): Gerardo Camps Devesa.